Author Misha GeisertPosted on June 16, 2019 June 17, 2019 Categories Uncategorized
Jim "JB" Boyd Memorial presented by Karavan Trailers En as ons klaar gekla het – Plaasmoorde
Volgende Next post: Geen hoop oor: Ek’s te wit vir hierdie land Nog plaasaanvalle verwag | Die Vryburger
TLU SA is bekommerd dat die staking in die landboubedryf, met revolusionêre praatjies soos “Die grondoorlog kom binnekort”, ’n invloed het op die oënskynlike toename in plaasaanvalle die afgelope tyd nie.
Mnr. Henry Geldenhuys, TLU SA se Adjunk-President en Voorsitter van die Veiligheidskomitee, sê dit wil in die jongste tyd voorkom of steeds meer werknemers of voormalige werknemers, betrokke is by aanvalle op boere.
“Ongegronde beskuldigings wat geslinger word, soos dat boere werkers uitbuit, hulle afsit van plase, of dat hulle die grond sou gesteel het, kweek die persepsie dat die boere ’n klomp misdadigers is met wie geen genade getoon hoef te word nie. Dit blyk ook duidelik uit die geweldige wreedheid waarmee aanvalle en moorde plaasvind,” sê mnr. Geldenhuys.
Volgens TLU SA se statistiek het die moorde op plase gedurende 2012 met een gedaal teenoor 2011, en op 51 te staan gekom teenoor die 52 teenoor 2011.
“Die maatstaf lê egter in die aantal plaasaanvalle. Gedurende 2012 het die aantal aanvalle op plase gestyg tot 141 teenoor die 85 van die vorige jaar. Dit beteken dat die aanslag op die boere verhewig. Die feit dat daar minder noodlottige ongevalle is tydens die verhoogde aantal plaasaanvalle, kan waarskynlik toegeskryf word aan die groter paraatheid van boere, en die feit dat al hoe meer boere hulle aanmeld by selfverdedigingskursusse, soos wat TLU SA onder andere aanbied.
Sover hierdie jaar was daar 9 aanvalle waartydens drie mense dood is op plase. “Boere moet hulle veiligheidsnetwerke dringend op ’n gereedheidsbasis kry,” waarsku mnr. Geldenhuys.
Cosatu waarsku dat ’n grondoorlog aan die kom is, en as boere noodgedwonge werkers moet aflê as gevolg van die onwettige protesaksies, kan dit wees dat hulle die teiken word van voormalige werknemers, soos in talle plaasaanvalle die geval blyk te wees.
Daardie werkers weet hoe die sekuriteit werk, wat boere se bewegings is en waar swak plekke is. Boere moet ’n herevaluering van hulle veiligheidstelsels doen, ongeag of hulle tans dalk van mening is dat dit afdoende en veilig is,” sê mnr. Geldenhuys.
Hy het ook ’n beroep op boere en hulle gesinne gedoen om selfverdedigingsopleiding te ondergaan ter wille van hul eie veiligheid. TLU SA kan help met sodanige opleiding. “Die polisie wil nie met TLU SA praat oor die probleem nie nadat ons hulle al meer as ’n jaar gelede gevra het vir dringende gesprekke hieroor. Daarom het ons geen keuse as om verantwoordelikheid vir ons eie veiligheid te aanvaar nie,” sê mnr. Geldenhuys.
One thought on “Nog plaasaanvalle verwag”
DuP du Plessis January 21, 2013 at 4:08 pm
Twee geslagte gelede het ons almal na ons asems gesnak, toe hierdie barbare se pa’s en oupa’s in 1976 in Soweto op presies dieselfde manier hulle rewolusie afgeskop het. Te danke daaraan dat ons daarna vir twee dekades lank ons seuns vir hierdie eenheidstaat se Afrikaner regering moes opoffer, kon ons toe darem in relatiewe vrede bly voortbestaan.
Maar sedertdien het die Afrikaners wat toe aan bewind was gekapituleer, hul broekspype opgepluk en na Australië weggehardloop. Nou is die produk van die 1976-Onluste al vir twee dekades aan bewind, en kon hulle nog slegs verteer, stroop en aanteel. Maar hierdie onluste en anargie gaan nie oor hoër lone of daaroor dat hulle pa’s wat aan bewind is, nie die dienste kan lewer wat hulle beloof het nie, nee dit gaan daaroor dat hulle pa’s te stadig vorder na die SAKP se sin, om die finale fase van die kommunistiese rewolusie af te skop.
Maar as daar iemand te blameer is vir die toestand waarin die Boerevolk onsself vandag bevind, is dit slegs die Boervolk wat self die blaam moet dra. Dit was nie die Afrikaners wat agter weë gebly het om hul Geloftes gestand te doen nie, hulle het geen geloftes gehad nie, hulle het ook geen geloof gehad nie, dit is hoekom hulle gevlug het.
Alhoewel die Boerevolk gepoog het om 16 Desember in stand te hou, het ons toegelaat dat die Afrikaner politieke partye daardie dag kaap en dit gebruik om die Boerevolk in partyskappe te verdeel sodat die Afrikaner Broederbond oor ons kon heers.
Maar die Boerevolk het hul ander Geloftes ook nie gestand gedoen nie. Hoeveel van ons het voor ons Vader beloof dat ons, ons vrouens sal bly liefhê, net om later van haar te skei en iemand anders se vrou af te neem? Hoeveel van ons het voor ons Vader beloof om ons kinders in Sy Naam groot te maak, maar moet tans ons koppe in skaamte laat sak en erken dat daardie selfde kinders aan die drank- of dwelmgode geoffer is?
Hoeveel van ons gaan op Woensdag 27 Februarie 2013, op Majuba wees om die Volksraadsbesluit Art. 248 gedateer 31 Mei 1882, wat met Goewernementskennisgewing 267 as wet vir die Boerevolk geproklameer is, gestand te doen? Ek praat nie nou van die piekniek op die berg wat gedurende die Majuba-naweek (wat ook weer deur die Afrikaner Broeders gekaap is) gehou gaan word nie, ek praat van “Den 27sten Februarij van elk jaar, de Gedenkdag van den Slag bij Amajuba, zal in ’t vervolg een publieke feestdag en een dag van verootmoediging voor den Heer zijn, voor de groote dingen op dien dag aan het volk gedaan.”